முதலில் தன்னிலை உணர்ந்து வலுப்படுத்திக்கொண்டால் மட்டுமே களத்திலும் வலுவாக நிற்கமுடியும் என்பதை நன்கு உணர்ந்தவர் அமித்ஷா. சிறுவனாக இருக்கும்போது ஆர்.எஸ்.எஸ்ஸில் சேர்ந்தது தொடங்கி, மோடியின்கீழ் அதே ஆர்.எஸ்.எஸ்ஸின் இளைஞர்கள் பிரிவில் பணியாற்றியது முதல் பின்னாளில் அந்த மோடியே தனது ஆட்சியை நீட்டிக்கத் தவிர்க்கமுடியாத ஓர் அங்கமாக மாறிவிட்ட அமித்ஷா தன்னளவிலும் கட்சியிலும் ஆர்.எஸ்.எஸ்ஸின் இதே கொள்கையைத்தான் பின்பற்றி வருகிறார். கிட்டத்தட்ட இது உத்தரப்பிரதேசத்தில் கையாண்ட யுக்தியும் இதுவே. ''கட்சியை வலுப்படுத்த மட்டுமே...” என்று தமிழிசை மீண்டும் மீண்டும் சொல்வதும், ''மற்ற கட்சிகளைத் தூக்கிவிட அவர் வரவில்லை” என்று சூசகமாகக் கூறுவதன் பின்னணியிலும், பி.ஜே.பி தனித்து களம்காணவே விரும்புகிறது என்கிற எண்ணம் தெளிவாகிறது.